|  |
| --- |
| PATVIRTINTA |
| Kauno Kazio Griniaus progimnazijos |
| direktoriaus 2020 m. gruodžio 28 d. |
| įsakymu Nr. 2P-58 |

**Kauno KAZIO GRINIAUS progimnazijos**

**darbuotojų darbo apmokėjimo tvarka**

Kauno Kazio Griniaus progimnazijos darbuotojų darbo apmokėjimo tvarka (toliau – Tvarka) parengta vadovaujantis Lietuvos Respublikos valstybės ir savivaldybių įstaigų darbuotojų darbo apmokėjimo įstatymo Nr. XIII-198 pakeitimo įstatymu ( 2019 m. gruodžio 5 d. Nr. XIII-2606), Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo Nr. XIII-198 1, 5, 7, 9, 10, 11, 12, 16 straipsnių ir 1, 2, 3, 4, 5 priedų pakeitimo įstatymu (2020 m. gruodžio 23 d. Nr. XIV-127), LR Švietimo, mokslo ir sporto ministro 2019 m. kovo 1 d. įsakymu Nr. V-186 „Dėl mokytojų, dirbančių pagal bendrojo ugdymo, profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), darbo krūvio sandaros nustatymo tvarkos aprašo patvirtinimo“, LR Švietimo, mokslo ir sporto ministro 2019 m. kovo 1 d. įsakymu Nr. V-184 patvirtintu aprašu „Dėl mokytojų, dirbančių pagal bendrojo ugdymo, profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), veiklų, susijusių su profesiniu tobulėjimu“, LR Švietimo, mokslo ir sporto ministro 2019 m. kovo 1 d. įsakymu Nr. V-184 patvirtintu „Dėl mokytojų, dirbančių pagal bendrojo ugdymo, profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), veiklų bendruomenei“ aprašu.

1. **Tvarka reglamentuoja:**
   1. Darbuotojų pareiginių algų pastovios dalies koeficientų dydžius;
   2. Mokytojų etatinio krūvio sudarymo kriterijus;
   3. Darbuotojų pareiginių algų pastovios dalies koeficientų didinimo kriterijus;
   4. Darbuotojų pareiginių algų kintamos dalies koeficientų nustatymo kriterijus;
   5. Veiklas, susijusias su profesiniu tobulėjimu;
   6. Veiklas bendruomenei;
   7. Priemokų mokėjimo tvarką;
   8. Mokėjimo už darbą poilsio ir švenčių dienomis, nakties ir viršvalandinį darbą, budėjimo ir esant nukrypimui nuo normalių darbo sąlygų tvarką;
   9. Premijų mokėjimo tvarką;

1.10. Materialinių pašalpų mokėjimo tvarką;

1.11. Darbuotojų kasmetinės veiklos užduočių, jų įgyvendinimo vertinimo ir skatinimo tvarką;

1.12. Darbuotojų pareiginių algų pastovios dalies koeficientų keitimo, darbuotojų darbo apmokėjimo tvarkos keitimo sąlygas.

1. **Darbuotojų kasmetinis darbo apmokėjimo tvarkos realizavimas turi neviršyti valstybės ir savivaldybės funkcijoms įgyvendinti skirtų kasmetinių asignavimų.**
2. **Darbuotojams nuo 2021-01-01 nustatomi pareiginių algų pastovios dalies koeficientai vadovaujantis:**
   1. Mokytojams ir pagalbos mokiniui specialistams pagal Lietuvos Respublikos valstybės ir savivaldybių įstaigų darbuotojų darbo apmokėjimo įstatymo (2020 m. gruodžio 23 d. Nr. XIV-127) 5 priede įvardintus kriterijus: pedagoginio darbo stažą, kvalifikacinę kategoriją ir veiklos sudėtingumą, ir nustatytus koeficientus;
   2. Mokyklų vadovų pavaduotojams ugdymui pagal Lietuvos Respublikos valstybės ir savivaldybių įstaigų darbuotojų darbo apmokėjimo įstatymo (2020 m. gruodžio 23 d. Nr. XIV-127) 5 priede įvardintus kriterijus: mokykloje ugdomų mokinių skaičių, pedagoginio darbo stažą ir veiklos sudėtingumą.
   3. Nepedagoginiams darbuotojams:
      1. direktoriaus pavaduotojui ūkiui – pagal Lietuvos Respublikos valstybės ir savivaldybių įstaigų darbuotojų darbo apmokėjimo įstatymo (2020 m. gruodžio 23 d. Nr. XIV-127) 2 priede įvardintus kriterijus (vadovaujamo darbo patirtį (metais), profesinio darbo patirtį (metais), nustatytą pareigybės lygį ir apibrėžtas koeficientų ribas;
      2. ūkvedžiui, administratoriui, raštvedžiui, bibliotekininkui, informacinių technologijų sistemų administratoriui, archyvarui, mokytojo padėjėjui, – pagal Lietuvos Respublikos valstybės ir savivaldybių įstaigų darbuotojų darbo apmokėjimo įstatymo (2020 m. gruodžio 23 d. Nr. XIV-127) 3 priede įvardintus kriterijus (profesinio darbo patirtį (metais), nustatytą pareigybės lygį) ir apibrėžtas **koeficientų ribas;**
      3. valytojui, kiemsargiui, budėtojui, laborantui – pagal Lietuvos Respublikos valstybės ir savivaldybių įstaigų darbuotojų darbo apmokėjimo įstatymo (2019 m. gruodžio 5 d. Nr. XIII-2606) 7 st. 5 d. (minimalios mėnesinės algos dydis).
3. Pareiginių algų pastovios dalies koeficientai:
   1. pedagoginiams ir nepedagoginiams darbuotojams nustatomi direktoriaus tvarkomuoju teisės aktu patvirtintose Lentelėse (mokytojo darbo krūvio detaliam išdėstymui valandomis, jo perskaičiavimui etatais, pareiginiam atlyginimui suskaičiuoti ir supažindinti pasirašytinai kiekvieną mokytoją; direktoriaus pavaduotojų ugdymui, pagalbos mokiniui specialistams, nepedagoginiams darbuotojams paskirstymui etatais, pareiginiam atlyginimui suskaičiuoti ir supažindinti pasirašytinai) ir Pareigybių sąrašuose (neviršijant įstaigos savininko nustatytų etatų skaičių);
4. Darbuotojų pareiginės algos pastovios dalies koeficientai nustatomi iš naujo, kai:
   1. pasikeičia darbuotojų pareigybių skaičius;
   2. pasikeičia profesinio darbo patirtis (skaičiuojama metais);
   3. biudžetinės įstaigos vadovo ar jo pavaduotojo pareiginė alga (pastovioji dalis kartu su kintamąja dalimi) viršija praėjusio ketvirčio biudžetinės įstaigos darbuotojų 5 vidutinius pareiginių algų (pastoviųjų dalių kartu su kintamosiomis dalimis) dydžius;
   4. pasikeičia mokytojo ar pagalbos mokiniui specialisto kvalifikacinė kategorija;
   5. pasikeičia skirtas finansavimas, kai pasikeičia klasių komplektų ir mokinių skaičius;
   6. pasikeičia teisės aktai, reglamentuojantys valstybės ir savivaldybių įstaigų darbuotojų darbo apmokėjimą.
5. **Mokytojų etatinio krūvio sudarymo kriterijai:**
   1. Mokytojo etatinis krūvis išdėstomas valandomis Lentelėje („Mokytojo darbo krūvio detaliam išdėstymui valandomis, jo perskaičiavimui etatais, pareiginiam atlyginimui suskaičiuoti ir supažindinti pasirašytinai kiekvieną mokytoją“), kurioje fiksuojamos kiekvieno **mokytojo kontaktinės valandos** (skirtos formaliajam ir neformaliajam ugdymui**), valandos skiriamos ugdomajai veiklai planuoti, pasiruošti pamokoms ir mokinių pasiekimams vertinti, vadovauti klasei ir valandos, skirtos privalomai ir sutartai veiklai bendruomenėje bei profesiniam tobulėjimui**;
   2. Valandos skirtos sutartai individualiai veiklai suderinamos rašytiniu susitarimu su kiekvienu mokytoju atskirai;
   3. Mokytojo etatas apskaičiuojamas visų skirtų metinių valandų skaičių dalijant iš 35/37/42 savaičių ir gautą skaičių padalijant iš 36 bei suapvalinant iki dviejų skaitmenų po kablelio.
6. **Darbuotojų pareiginės algos pastovios dalies koeficientai gali būti didinami:**
   1. 20 procentų A1 lygio pareigybėms;
   2. iki 100 procentų tokios profesijos darbuotojui, kurių trūkumą Lietuvos Respublikos darbo rinkoje nustato Lietuvos Respublikos vyriausybė ar jos įgaliota institucija;
   3. iki 100 procentų darbuotojui, kuris turi aukštą kvalifikaciją, pagal tam tikrai darbuotojų grupei keliamus kvalifikacinius reikalavimus;
   4. mokytojams už veiklos sudėtingumą (darbą su specialiųjų poreikių mokiniais), pagal kriterijus įvardintus rašytiniame susitarime su Darbo taryba;
   5. pagalbos mokiniui specialistams, kai jie aptarnauja didesnį mokinių skaičių negu reglamentuoja teisės aktai, įvardijant tai rašytiniame susitarime su Darbo taryba.
7. **Darbuotojų pareiginių algų kintamos dalies koeficientų nustatymo kriterijai:**
   1. iki 40 procentų pareiginės algos pastovios dalies dydžio, vieniems metams, atsižvelgiant į praėjusių metų veiklos vertinimą, kurį pateikia tiesioginis darbuotojo vadovas (vertinimo išvada su pasiūlymu, iki kiekvienų metų sausio 31 d., kartu su Darbo tarybos pirmininku įvertinęs darbuotojo praėjusių kalendorinių metų veiklą):
      1. įvertinus „labai gerai“ – nuo 20 iki 40 procentų pareiginės algos pastovios dalies dydžio;
      2. įvertinus „gerai“ – nuo 5 iki 15 procentų pareiginės algos pastovios dalies dydžio;
      3. įvertinus „patenkinamai“ – 0 procentų pareiginės algos pastovios dalies dydžio;
      4. įvertinus „nepatenkinamai“ – nustatyti mažesnį pareiginės algos pastoviosios dalies koeficientą (tačiau ne mažesnį, negu tai pareigybei pagal vadovaujamo darbo patirtį ir (ar) profesinę darbo patirtį numatytas minimalus pareiginės algos pastoviosios dalies koeficientas).
   2. progimnazijos direktorius, gavęs iš tiesioginių vadovų darbuotojų įvertinimą, per 10 darbo dienų priima sprendimą pritarti ar nepritarti darbuotojo tiesioginio vadovo siūlymams. Šis sprendimas galioja vienus metus. Jeigu progimnazijos direktorius priima motyvuotą sprendimą neįgyvendinti siūlymo ar veiklos vertinimo išvados, darbuotojo iki vertinimo buvusi teisinė padėtis nesikeičia.
   3. darbuotojas priimtus sprendimus dėl jo vertinimo turi teisę skųsti darbo ginčams nagrinėti nustatyta tvarka.
8. **Priemokų mokėjimo tvarka:**
   1. priemokų dydis:
      1. priemokų ir pareiginės algos kintamosios dalies suma negali viršyti 60 procentų pareiginės algos pastoviosios dalies dydžio;
   2. priemokų skyrimo kriterijai:
      1. iki 30 procentų pareiginės algos pastoviosios dalies dydžio už papildomą darbo krūvį, kai yra padidėjęs darbų mastas atliekant pareigybės aprašyme nustatytas funkcijas neviršijant nustatytos darbo laiko trukmės;
      2. iki 30 procentų pareiginės algos pastoviosios dalies dydžio už papildomų pareigų ar užduočių, nenustatytų pareigybės aprašyme ir suformuluotų raštu, vykdymą;
      3. už pavadavimą, kai raštu pavedama laikinai atlikti kito darbuotojo pareigybei nustatytas funkcijas;
      4. už darbą, esant nukrypimų nuo normalių darbo sąlygų.
9. **Mokėjimo už darbą poilsio ir švenčių dienomis, nakties ir viršvalandinį darbą, budėjimą tvarka:**
   1. už darbą poilsio dieną, kuri nenustatyta pagal darbo (pamainos) grafiką, švenčių dieną mokamas dvigubas darbuotojo darbo užmokestis;
   2. Už darbą naktį ir viršvalandinį darbą mokamas pusantro darbuotojo darbo užmokesčio dydžio užmokestis. Už viršvalandinį darbą poilsio dieną, kuri nenustatyta pagal darbo (pamainos) grafiką, ar viršvalandinį darbą naktį mokamas dvigubas darbuotojo darbo užmokestis, o už viršvalandinį darbą švenčių dieną – dviejų su puse darbuotojo darbo užmokesčio dydžių užmokestis;
   3. Darbuotojo prašymu darbo poilsio ar švenčių dienomis laikas ar viršvalandinio darbo laikas, padaugintas iš šio straipsnio 1 ir 2 dalyse nustatyto atitinkamo dydžio, gali būti pridedamas prie kasmetinių atostogų laiko.
10. **Premijų mokėjimo tvarka:**
    1. Premijos negali viršyti darbuotojui nustatytos pareiginės algos pastoviosios dalies dydžio. Jos skiriamos neviršijant biudžetinei įstaigai darbo užmokesčiui skirtų lėšų;
    2. Premijų mokėjimo kriterijai:
       1. atlikus vienkartines ypač svarbias progimnazijos veiklai užduotis, ne daugiau kaip kartą per metus;
       2. įvertinus darbuotojo praėjusių kalendorinių metų veiklą „labai gerai“, ne daugiau kaip vieną kartą per metus;
       3. įgijus teisę gauti socialinio draudimo senatvės pensiją ir darbuotojo iniciatyva nutraukus darbo sutartį.
11. **Materialinių pašalpų mokėjimo tvarka:** 
    1. darbuotojams gali būti skiriama 3 minimaliųjų mėnesinių algų dydžio materialinė pašalpa iš progimnazijai skirtų lėšų:
       1. kai jų materialinė būklė tapo sunki dėl jų pačių ligos, šeimos narių (sutuoktinio, vaiko (įvaikio), motinos (įmotės), tėvo (įtėvio), brolio (įbrolio), sesers (įseserės), taip pat išlaikytinių, kurių globėju ar rūpintoju yra paskirtas darbuotojas, ligos ar mirties, stichinės nelaimės ar turto netekimo, jeigu yra darbuotojo rašytinis prašymas ir pateikti atitinkamą aplinkybę patvirtinantys dokumentai;
    2. mirus darbuotojui, darbuotojo šeimos nariams iš progimnazijos skirtų lėšų gali būti išmokama iki 300 Eur dydžio materialinė pašalpa, jeigu yra jo šeimos narių rašytinis prašymas ir pateikti mirties faktą patvirtinantys dokumentai.
12. **Darbuotojų kasmetinės veiklos užduočių nustatymo ir jų įgyvendinimo vertinimo tvarka:**
    1. vertinama darbuotojų (išskyrus tuos, kurių pareigybės lygis yra D), praėjusių kalendorinių metų veikla pagal nustatytas metines užduotis, siektinus rezultatus ir jų vertinimo rodiklius:
       1. mokytojų, pagalbos mokiniui specialistų praėjusių kalendorinių metų veikla vertinama vadovaujantis Lietuvos Respublikos švietimo ir mokslo ministro patvirtintu veiklos vertinimo tvarkos aprašu;
       2. kitų darbuotojų praėjusių kalendorinių metų veikla vertinama vadovaujantis Lietuvos Respublikos Vyriausybės ar jos įgaliotos institucijos patvirtintu biudžetinių įstaigų darbuotojų veiklos vertinimo tvarkos aprašu;
       3. metinės veiklos užduotys, siektini rezultatai ir jų vertinimo rodikliai darbuotojui turi būti nustatyti kiekvienais metais iki sausio 31 dienos, o einamaisiais metais priimtam darbuotojui – per vieną mėnesį nuo priėmimo į pareigas dienos. Jeigu priėmus į pareigas darbuotoją iki einamųjų kalendorinių metų pabaigos lieka mažiau kaip 6 mėnesiai, tokiam darbuotojui metinės užduotys, siektini rezultatai ir jų vertinimo rodikliai nustatomi kitiems metams iki kitų metų sausio 31 dienos, o einamiesiems metams siektini rezultatai ir jų vertinimo rodikliai nenustatomi;
       4. metines veiklos užduotis, siektinus rezultatus ir jų vertinimo rodiklius darbuotojams, nustato jų tiesioginis vadovas.
    2. darbuotojų metinė veikla vertinama kiekvienais metais iki sausio 31 dienos, jeigu darbuotojas ne trumpiau kaip 6 mėnesius per praėjusius kalendorinius metus ėjo pareigas progimnazijoje ir gali būti įvertinta:

1) labai gerai;

2) gerai;

3) patenkinamai;

4) nepatenkinamai.

* 1. Darbuotojo tiesioginis vadovas, kartu su Darbo tarybos pirmininku įvertinęs darbuotojo praėjusių kalendorinių metų veiklą, teikia progimnazijos direktoriui vertinimo išvadą raštu su siūlymu:
     1. įvertinus „labai gerai“ – nustatyti vieniems metams pareiginės algos kintamosios dalies dydį, ne mažesnį kaip 20–40 procentų pareiginės algos pastoviosios dalies, ir gali siūlyti skirti premiją;
     2. įvertinus „gerai“ – nustatyti vieniems metams pareiginės algos kintamosios dalies dydį ne mažesnį kaip 5–15 procentų pareiginės algos pastoviosios dalies;
     3. įvertinus „patenkinamai“ – nenustatyti vienus metus pareiginės algos kintamosios dalies dydžio;
     4. įvertinus „nepatenkinamai“ – nustatyti vieniems metams mažesnį pareiginės algos pastoviosios dalies koeficientą (tačiau ne mažesnį, negu numatytas minimalus pareiginės algos pastoviosios dalies koeficientas).

1. Kauno Kazio Griniaus progimnazijos direktoriaus 2020-08-31 įsakymą Nr. 2P-30, kuriuo patvirtinta Kauno Kazio Griniaus progimnazijos darbuotojų darbo apmokėjimo tvarka, laikyti negaliojančiu nuo 2021-01-01.
2. **Kauno Kazio Griniaus progimnazijos darbuotojų darbo apmokėjimo tvarka suderinta su Kauno Kazio Griniaus progimnazijos Darbo taryba (2021-01-11, protokolo Nr. 1).**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_